Horúčka
Dobrý deň prajem, idem si po radu, kým pôjdem k doktorke. Dcérka 6 r  od rána má horúčku 38,3 , dva krát vracala a raz hnačka. Striedam Paralen a nurofen každé 4 h, na horúčku, máličko papala a pije vodu. Ako ďalej postupovať.Ďakujem
Dobrý deň, ďakujeme za Vašu otázku.
Pojmom horúčka označujeme stav, keď je telesná teplota dieťaťa vyššia ako 38 °C nameraných v podpazuší alebo 38,5 °C. nameraných v konečníku.  Počas horúčky sa v tele stimuluje imunitný systém. Keďže teplota počas dňa kolíše, je potrebné ju merať opakovane. Odporúča sa merať s tým istým teplomerom a na tom istom mieste. Pri horúčke je dôležité dieťa príliš nenaobliekať, je potrebné sledovať pitný režim dieťaťa a zlepšeniu stavu napomáha aj pravidelné vetranie miestnosti a pokoj na lôžku. Pokiaľ je horúčka vyššia než 38 °C nameraných v podpazuší alebo 38,5 °C nameraných v konečníku, tak je potrebné ju zrážať. V prípade potreby ( pokiaľ horúčka opätovne stúpa) je povolená kombinácia liečiv paracetamol a najskôr po 4 hodinách ibuprofen. Dávkovanie je potrenné dodržať podľa pokynov výrobcu uvedených na obale a v príbalovom letáku. Na zníženie vysokej horúčky sa okrem antipyretík používajú aj vlažné zábaly ( zábaly sa nemôžu robiť u detí, ktoré majú studené končatiny, alebo majú zimnicu). Ako postupovať pri hnačke a zvracaní u dieťaťa riešila kolegyňa v minulosti. Jej odpoveď Vám posielam
v odkaze.
Každopádne je potrebná návšteva u Vášho pediatra. Lekár po vyšetrení nastaví adekvátnu liečbu.
Skorú úľavu od príznakov Vám prajem.
S pozdravom Martina Vetráková.